text: Fra idag er det slut med elefant-væddeløb.
  01 december 2010 kl. 08.22
  Overhalingsforbud for lastbiler på motorvejen.
  
  I morges blev det forbudt for lastbiler at overhale på store dele af den østjyske motorvej.
  Forbuddet gælder på hverdage til klokken 20.
  Det er et forsøg, iværksat af transportminister Hans Christian Schmidt (V).
  Det skal stoppe elefant-væddeløbene, hvor to lastbiler kører side om side i lang tid og spærrer for den øvrige trafik.
  Forsøget omfatter strækningen fra Skanderborg  til Skærup syd for Vejle.
  